Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

L'expresident de la república francesa Nicolas Sarkozy va assistir al Barça-París Saint-Germain des d'una de les llotges VIP del Camp Nou com a convidat del PSG, segons explica Xavi Campos al programa "Tot Costa", de Catalunya Ràdio. Reconegut seguidor de l'equip parisenc. Sarkozy va celebrar de manera efusiva el gol d'Edinson Cavani que situava el 3-1 en el marcador, juntament amb altres membres de la llotja, com els exblaugranes Thiago Motta i Maxwell.

Alguns seguidors del Barça que eren en zones contigües els van increpar i fins i tot insultar, i Sarkozy va reaccionar cridant "Hala Madrid" com a resposta. La situació va anar pujant de to i fins i tot va haver d'intervenir un guàrdia de seguretat per calmar els ànims.

Sarkozy, habitual de la llotja presidencial del Parc dels Prínceps, ha sonat en diverses ocasions com a possible president del club.